Europamesterskapet i fotball for kvinner

EM i fotball for kvinner (UEFA Women's Championship) arrangeres av UEFA. Fra 1997 arrangeres turneringen hvert fjerde år, med to års forskyvning i forhold til kvinnenes fotball-VM.

Det hadde blitt arrangert flere svært uoffisielle EM-sluttspill for kvinner, hvorav flesteparten besto av en håndfull lag. I 1984 ble det første mesterskapet arrangert av UEFA under navnet UEFA European Competition for Representative Women's Teams. Ved dette mesterskapet deltok flere lag enn under de uoffisielle EM, men fortsatt under halvparten av de landslagene som var registrert hos UEFA. Dermed har dette mesterskapet hatt en slags halvoffisiell form. Det neste mesterskapet ble arrangert i 1987, og deretter gikk det med to års intervall. Fra og med 1991 skiftet turneringen navn til UEFA European Women's Championship, og UEFA anerkjente også de tidligere tre mesterskapene som EM-turneringer.

Da VM ble offisielt arrangert, bestemte UEFA seg for at kvalifiseringen til VM skulle basere seg på resultatene fra EM. Dette gjaldt de to første kvalifiseringene. Da UEFA satte opp kvalifiseringespuljene til EM i 1997, hadde de delt inn de deltakende landene, som hadde økt kraftig, i to klasser, klasse A og B. Til klasse A hørte de lagene som hadde gjort det best i kvalifiseringer, til klasse B hørte de nye lagene samt de lagene som som oftest endte sist eller nest sist i sin gruppe. Lag fra klasse B kunne ikke kvalifisere seg til EM eller VM (som fikk egen kvalifiseringsrunde før VM i 1999), men de kunne klassifisere seg til klasse A, og dermed spille om plass til neste mesterskap. Denne ordningen ble beholdt fram til 2005 for EM-kvalifisering, men den ble fortsatt brukt for kvalifisering til VM i 2007. I kvalifiseringen til EM i 2009 ble imidlertid landene delt opp slik at de dårligste landene måtte spille en prekvalifisering, og vinnerne gikk videre til hovedkvalifiseringen. Dette systemet ble beholdt til EM 2013, selv om de dårligste lagene fikk lov til å delta i hovedkvalifiseringen til VM 2011.

Selve turneringen har vært sterkt dominert av Tyskland, som vant alle turneringer mellom 1995 og 2013. Serien ble brutt da Tyskland tapte 1–2 for Danmark i kvartfinalen i EM 2017; Danmark gikk videre til finalen, men tapte for vertsnasjonen Nederland.

Etter at UEFA innførte sluttspill i 1997 har sluttspillet alltid blitt arrangert nord for Alpene, med en spesiell forkjærlighet for Norden – tre av sju sluttspill har blitt arrangert der. I 1997 spilte man i Norge og Sverige, med finalen på Ullevål, i 2001 ble turneringen avviklet i Baden-Württemberg og Thüringen i Tyskland, og i 2005 i Lancashire, England. Deretter var man tilbake i Norden, med Finland 2009 og Sverige 2013, før Nederland fikk vertskapet 2017.

 Europamestere gjennom tidene
År Vertsland  Finale  BronsefinaleVinner Resultat 2.-plass3.-plass Resultat 4.-plass   1984   - **   Sverige 1–00–14–3 straffespark  England Danmark Ingen bronsefinale Italia  1987     Norge  2–1   Sverige  Italia  2–1  England  1989    Vest-Tyskland  4–1   Norge   Sverige  2–1 e.e.o.  Italia  1991     Tyskland  3–1e.e.o.   Norge  Danmark  2–1  Italia 1993  Norge 1–0 Italia Danmark 3–1  Tyskland

År Vertsland  Finale  3.-plassVinner Resultat 2.-plassTapende semifinalister    1995 *   Tyskland  3–2   Sverige   England   Norge  1997  &     Tyskland  2–0   Italia   Spania   Sverige  2001      Tyskland  1–0golden goal   Sverige   Danmark   Norge  2005     Tyskland  3–1   Norge   Finland   Sverige  2009     Tyskland  6–2   England    Nederland   Norge  2013     Tyskland  1–0  Norge   Sverige   Danmark  2017       Nederland  4–2  Danmark     England   Østerrike  2022    England  2–1e.e.o. Tyskland   Frankrike   Sverige  2025   England  1–1e.e.o.3–1<small>e. str. Spania   Italia   Tyskland

* Bare finalen ble spilt i Tyskland.
** Kampene ble spilt i deltakernes land.

Medaljestatistikk

 1   Tyskland  8  1  1  10 2   Norge  2  4  3  9 3   England  2  2  2  6 4   Sverige  1  3  4  8 5   Nederland  1  0  1  2 6   Italia  0  2  3  5 7   Danmark  0  1  5  6 8   Spania  0  1  1  2 9   Finland  0  0  1  1  Frankrike  0  0  1  1  Østerrike  0  0  1  1

Se også
Verdensmesterskapet i fotball for kvinner
Europamesterskapet i fotball for menn
Internasjonale landslagskonkurranser i fotball for kvinner

Eksterne lenker



Kategori:Repeterende arrangementer etablert i 1984
Kategori:1984 i Europa